Petrol bunks
‘పెట్రో విక్రయాలకు నోట్ల రద్దు ఎఫెక్ట్‌ !
న్యూఢిల్లీ: పెద్దనోట్ల రద్దుద్వారా ఆర్థిక వ్యవస్థలో ఏర్పడిన ప్రతిష్టంభన కారణంగా జనవరి నెలలో పెట్రోలియంఉత్పత్తుల అమ్మకాలు క్షీణించా యి. ఎల్‌పిజి, ఏవియేషన్‌ టర్బైన్‌ ఫ్యూయల్‌ వం టివి మినహాయించి ఇతర ఉత్పత్తులు క్షీణించాయి. ఈ ఏడాది జనవరిలో మొట్టమొదటిసారిగా ఇటు వంటి క్షీణత నమోదయింది. 2017 ఆర్థికసంవత్స రంలో మొదటి తొమ్మిదినెలల్లో 8.8శాతం వృద్ధి పథంలో పయనిస్తే 2016 ఆర్థిక సంవత్సరంలో 10.9శాతంగా వృద్ధి నమోదయింది. తాత్కాలిక ఆర్థిక మందగమనం, పెద్దనోట్ల రద్దు ప్రభావమే ఇందుకుకీలకమని రేటింగ్స్‌ సంస్థ ఇక్రా అంచనా వేసింది. దీర్ఘకాలిక సగటుతోపోలిస్తే మధ్యకాలికం గా వచ్చేరోజుల్లో పెట్రోలియంఉత్పత్తులకు మరిం తగా డిమాండ్‌ పెరుగుతుందని అంచనా. ఆర్థిక రంగంలో కార్యకలాపాలు భారీగాపెరగడం వల్ల ఈ డిమాండ్‌ ఉంటుందని అంచనావేసింది. ముడి చమురుధరల్లో పెరుగుదల ఒపెక్‌ ఒప్పందం వంటివి కొంత ప్రభావంచూపిస్తాయి. ద్రవరూప ఇంధనాలపై మరికొంత ప్రభావం ఉంటుంది. పెద్ద నోట్ల రద్దు కారణంగా ఆర్థిక మందగమనానికి దారి తీసింది. ఉత్పత్తుల వినియోగం క్షీణించింది. కేవ లం చమురు రంగంలోనే కాకుండా విభిన్నరంగాల్లో వీటి ఉత్తప్తులపై ఎక్కువ ప్రభావం చూపించిందని ఇక్రా రేటింగ్స్‌ అంచనావేసింది.
రానున్న కాలంలో కూడా పెట్రోలియం ఉత్పత్తులకు మరికొంత విఘా తం కలుగుతుందని అంచనా. ఇదిలా ఉంటే వచ్చే మేనెల 14వ తేదీ నుంచి దేశవ్యాప్తంగా పెట్రోలు పంపులు ఆదివారాల్లో సెలవులు ప్రకటించడం, ఆపై ప్రతిరోజూ ఉదయం తొమ్మిది గంటల నుంచి సాయంత్రం ఆరుగంటల వరకూ మాత్రమే పని చేయాలన్న నిర్ణయాలు పెట్రోలియం రంగంపై కొంతమేర ప్రభావం చూపిస్తుందని నిపుణుల అంచ నా. పెట్రోలియం డీలర్ల సంఘాల సమాఖ్య సోమ వారం ఆదివారాల్లో షాపులు మూసివేయాలన్న నిర్ణయం ప్రజాబాహుళ్యంపై ఎక్కువ ప్రభావం చూపిస్తుంది. దక్షిణాదిరాష్ట్రాలు, మహారాష్ట్రల్లో ఈ నిర్ణయం అమలుచేయాలని సిఐపిడి వెల్లడించడం తో ఇకపై మరింత ఎక్కువ ప్రభావం ఉంటుంది.
కేవలం డీలర్ల కమిషన్‌ పెంపుదలకోసమే ఈ నిర్ణ యానికి దిగడంతో ఆర్థికశాఖ, పెట్రోలియం శాఖలు సంయుక్త సమావేశంలో వీటిని చర్చించి ఒక పరిష్కార మార్గం సూచించాల్సిన అవసరం ఎంతైనా ఉంది. దేశవ్యాప్తంగాచూస్తే మొత్తం 58,190 ఇంధన రిటైల్‌ ఔట్‌లెట్లు పనిచేస్తు న్నాయి. అత్యధికంగా ఐఒసి, బిపిసి, హెచ్‌పిసి వంటి ప్రభుత్వరంగ పెట్రోలియం స్టేషన్లే ఎక్కు వ ఉన్నాయి. ఈ మూడు సంస్థలు మొత్తంగా 52,604 ఔట్‌లెట్లు నిర్వహిస్తున్నాయి. మొత్తంగా గత ఏడాది ఇంధన డిమాండ్‌ 183.5 మిలియన్‌టన్నులు ఇంధన డిమాండ్‌ ఉంది. 165.5మిలియన్‌ టన్నులనుంచి భారీగా పెరిగింది. డీజిల్‌ వినియోగం కూడా 7.5శాతం పెరిగి 74.6 మిలియన్‌ టన్నులకు పెరిగింది. పెట్రోలు వినియోగం కూడా 14.5శాతం పెరిగి 21.8 మిలియన్‌ టన్నులకు చేరడంతో అత్యంత కీలకమైన చమురు స్టేషన్లు తమతమ నిరసన నిర్ణయాలను అమలుచేస్తే దేశవ్యాప్తంగా వాహన చోదకులకు ఇక్కట్లు తప్పవన్నది నిర్వివాదాంశం.